দক্ষিণ আফ্রিকা দলের ম্যানেজার মহম্মদ মুসাজি জানিয়েছেন, ‘একদিনের সিরিজের পঞ্চম ম্যাচের আগের দিন বাঁ হাঁটুতে চোট পান ডিভিলিয়ার্স। তবে চোট নিয়েই তিনি পঞ্চম ও ষষ্ঠ একদিনের ম্যাচে খেলেন। তারপর চোট বাড়ায় রবিবার অনুশীলন করতে পারেননি ডিভিলিয়ার্স। অস্ট্রেলিয়ার বিরুদ্ধে ১ মার্চ থেকে চার টেস্টের সিরিজ শুরু হওয়ার আগে তাঁকে বিশ্রাম নেওয়ার পরামর্শ দেওয়া হয়েছে। ফলে চলতি টি-২০ সিরিজে খেলবেন না ডিভিলিয়ার্স।’